પ્રૉપર્ટીમાં રોકાણ કરનારાઓને બે વિભાગમાં વહેંચી શકાય: પ્રૉપર્ટીનો વપરાશ કરનારા અને ફક્ત રોકાણના હેતુ અર્થે રોકાણ કરનારાઓ. ખુદના વપરાશ માટે પ્રૉપર્ટી ખરીદનાર પણ અમુક કિસ્સામાં રોકાણકાર જ કહેવાય છે. સામાન્ય રીતે આ રોકાણકારો પ્રૉપર્ટીનો વપરાશ વગરનો અમુક હિસ્સો ભાડે આપી દે છે અથવા તો પછી એને વેચી નાખે છે અને આવા ખરીદદારો પોતાના માટે જગ્યામાં રોકાણ કરે છે અને પછી એમાંથી અમુક ટકા લાભ મેળવવાની કોશિશ કરે છે. જોકે આખી પ્રૉપર્ટી વેચી નાખવાનો વિકલ્પ વધુ બહેતર વળતર આપનારો છે.